text: नई दिल्ली: सारा अली खान 'केदारनाथ' से बॉलीवुड में डेब्यू करने जा रही हैं. सैफ अली खान और अमृता सिंह की बिटिया की इस डेब्यू फिल्म को लेकर अभी कुछ भी साफ नहीं है. लेकिन इस बीच वे रणवीर सिंह के साथ 'सिम्बा' साइन कर चुकी हैं. इस फिल्म को रोहित शेट्टी डायरेक्ट कर रहे हैं. सारा अली खान के सोशल मीडिया पर अकसर कई वीडियो आते रहते हैं. कभी वे पापा सैफ के साथ नजर आती हैं तो कभी किसी पार्टी में होती हैं. कई बार वीडियो जिम या योग क्लास के बाद के भी होते हैं. सारा अली खान का एक नया वीडियो सोशल मीडिया पर खूब वायरल हो रहा है.